Publication: Magyar Közlöny
Issue: MK-1998-122 (Year: 1998, Number: 122)
Era: 1990-2004
Section: a 240/1998. (XII. 31.) Korm. rendelethez
Paragraph Index: 411

2. § A Jegyzőkönyv magyar nyelvű szövege a következő: „Jegyzőkönyv az egyrészről a Magyar Köztársaság, és másrészről az Európai Közösségek és annak tagállamai között létrejött Európai Megállapodás kereskedelemi vonatkozásainak az Osztrák Köztársaság, a Finn Köztársaság és a Svéd Királyság az Európai Unióhoz történt csatlakozását és a GATT Uruguay-i Fordulója mezőgazdasági tárgyalásainak eredményeit, beleértve a jelenlegi kedvezményes rendszer továbbfejlesztését figyelembe vevő változásairól A Magyar Köztársaság Kormánya egyrészről, és az Európai Közösség (a továbbiakban: a Közösség) másrészről, tekintettel az egyrészről a Magyar Köztársaság és másrészről az Európai Közösségek és annak tagállamai között társulás létesítéséről szóló, Brüsszelben 1991. december 16-án aláírt és 1994. február 1-jén hatályba lépett Európai Megállapodásra (a továbbiakban: a Megállapodás), tekintettel az Osztrák Köztársaságnak, a Finn Köztársaságnak és a Svéd Királyságnak az Európai Unióhoz

Source: https://magyarkozlony.hu/hivatalos-lapok/8e27f50b14fb31fc3073e49523133131e1d677fb/dokumentumok/41d2ec73ac3605bfdf9433a302355cae2f92740f/letoltes